**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ... 2024,

**ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z., zákona č. 307/2014 Z. z., nálezu Ústavného súdu Slovenskej republiky č. 330/2014 Z. z., zákona č. 377/2014 Z. z., zákona č. 61/2015 Z. z., zákona č. 188/2015 Z. z., zákona č. 440/2015 Z. z., zákona č. 125/2016 Z. z., zákona č. 216/2016 Z. z., zákona č. 56/2017 Z. z., zákona č. 151/2017 Z. z., zákona č. 178/2017 Z. z., zákona č. 182/2017 Z. z., zákona č. 62/2018 Z. z., zákona č. 209/2018 Z. z., zákona č. 210/2018 Z. z., zákona č. 365/2018 Z. z., zákona č. 375/2018 Z. z., zákona č. 209/2019 Z. z., zákona č. 221/2019 Z. z., zákona č. 381/2019 Z. z., zákona č. 56/2020 Z. z., zákona č. 93/2020 Z. z., zákona č. 426/2020 Z. z., zákona č. 127/2021 Z. z., zákona č. 271/2021 Z. z., zákona č. 273/2021 Z. z., zákona č. 415/2021 Z. z., zákona č. 2/2022 Z. z., zákona č. 92/2022 Z. z., zákona č. 176/2022 Z. z., zákona č. 351/2022 Z. z., zákona č. 394/2022 Z. z., zákona č. 181/2023 Z. z., zákona č. 182/2023 Z. z., zákona č. 263/2023 Z. z., zákona č. 276/2023 Z. z., zákona č. 506/2023 Z. z. a zákona č. 120/2024 Z. z. a zákona č. 144/2024 Z. z. sa dopĺňa takto:

1. V § 2 sa za písm. ai) vkladá písm. aj), ktoré znie:

„aj) netradičnou sexuálnou orientáciou akákoľvek sexuálna orientácia, ktorá sa odchyľuje od vzťahu medzi mužom a ženou v zmysle tradičných hodnôt.2b)“

Poznámka pod čiarou k odkazu 2b znie:

„2b) Napríklad Čl. 41 ods. 1 Ústavy Slovenskej republiky

1. V § 151 sa vkladá nový ods. 5, ktorý znie:

„(5) V školách a školských zariadeniach sa zakazuje akýmkoľvek spôsobom, priamo alebo nepriamo, vykonávať propagáciu, šírenie alebo podporu myšlienok a názorov týkajúcich sa netradičných sexuálnych orientácií alebo rodových identít, ktoré nie sú v súlade s biologickou identitou jednotlivca.“

1. Za § 151 sa vkladá nový § 151a, ktorý znie:

„§ 151a

(1) Ministerstvo školstva uloží zriaďovateľovi za porušenie ustanovenia podľa § 151 ods. 1 až 5 pokutu do 30 000 eur.“

(2) Pokuta podľa odseku 1 je splatná do 30 dní odo dňa právoplatnosti rozhodnutia o uložení pokuty.

(3) Pokutu možno uložiť aj opakovane. Vo výške pokuty sa zohľadní závažnosť, trvanie a následky vykonávania činností podľa § 151 ods. 1 až 5.

(4) Zriaďovateľ je po nadubudnutí právoplatnosti rozhodnutia o uložení pokuty povinný bez zbytočného odkladu zabezpečiť ukončenie činnosti, za ktorú mu bola pokuta uložená.

(5) Ministerstvo školstva môže uložiť pokutu podľa odseku 1 do jedného roka odo dňa, keď zistilo porušenie ustanovenia podľa § 151 ods. 1 až 5 tohto zákona, najneskôr do piatich rokov odo dňa ich porušenia.

(6) Výnosy z pokút sú príjmom štátneho rozpočtu.

**Čl. II**

Tento zákon nadobúda účinnosť 1. januára 2025.